Document ID: 32010D0714
Publication Date: 2010-11-25

Title and Content:
KOMISIJAS LĒMUMS
(2010. gada 25. novembris),
ar kuru groza Lēmumu 2004/4/EK, kas dalībvalstīm atļauj uz laiku pieņemt neatliekamus pasākumus pret vadaudu bakteriozes izraisītāju (Pseudomonas solanacearum) Smith attiecībā uz Ēģipti
(izziņots ar dokumenta numuru C(2010) 8185)
(2010/714/ES)
EIROPAS KOMISIJA,
ņemot vērā Līgumu par Eiropas Savienības darbību,
ņemot vērā Padomes 2000. gada 8. maija Direktīvu 2000/29/EK par aizsardzības pasākumiem pret tādu organismu ievešanu, kas kaitīgi augiem vai augu produktiem, un pret to izplatību Kopienā (1) un jo īpaši tās 16. panta 3. punktu,
tā kā:
(1)
Saskaņā ar Komisijas Lēmumu 2004/4/EK (2) Ēģiptes izcelsmes kartupeļu (Solanum tuberosum L.) bumbuļus principā nedrīkst ievest Savienībā. Izmantojot iespēju atkāpties no minētā lēmuma, iepriekšējos gados, tostarp 2009./2010. gada importēšanas sezonā ar īpašiem nosacījumiem tika atļauts šādu bumbuļu imports Savienībā no “kaitēkļbrīvām platībām”.
(2)
Savienībā 2009./2010. gada importēšanas sezonas laikā tika reģistrēts viens vadaudu bakteriozes izraisītāja (Pseudomonas solanacearum) Smith konstatēšanas gadījums.
(3)
Ņemot vērā Ēģiptes iesniegto pieprasījumu un tās sniegto informāciju, Komisija konstatēja, ka gadījumā, ja izpilda Lēmumā 2004/4/EK minētos nosacījumus, pietiekami samazinās risks, ka vadaudu bakteriozes izraisītājs (Pseudomonas solanacearum) Smith izplatītos, ievedot Savienībā Solanum tuberosum L. bumbuļus no Ēģiptes “kaitēkļbrīvām platībām”.
(4)
Tāpēc 2010./2011. gada importēšanas sezonā jāļauj ievest Savienībā tādus Solanum tuberosum L. bumbuļus, kuru izcelsme ir Ēģiptes “kaitēkļbrīvās platībās”.
(5)
Lēmumā 2004/4/EK noteikts, ka tas jāpārskata līdz 2010. gada 30. septembrim. Ievērojot iepriekšminētos konstatējumus, pārskatīšanas termiņš jāpagarina.
(6)
Tādēļ attiecīgi jāgroza Lēmums 2004/4/EK.
(7)
Šajā lēmumā paredzētie pasākumi ir saskaņā ar Augu veselības pastāvīgās komitejas atzinumu,
IR PIEŅĒMUSI ŠO LĒMUMU.
1. pants
Lēmumu 2004/4/EK groza šādi.
1.
Lēmuma 2. panta 1. punktā “2009./2010.” aizstāj ar “2010./2011.”.
2.
Lēmuma 4. pantā “2010. gada 31. augustam” aizstāj ar “2011. gada 31. augustam”.
3.
Lēmuma 7. pantā “2010. gada 30. septembrim” aizstāj ar “2011. gada 30. septembrim”.
4.
Pielikumu groza šādi:
a)
pielikuma 1. punkta b) apakšpunkta iii) punktā “2009./2010.” aizstāj ar “2010./2011.”;
b)
pielikuma 1. punkta b) apakšpunkta iii) punkta otrajā ievilkumā “2010. gada 1. janvārim” aizstāj ar “2011. gada 1. janvārim;”
c)
pielikuma 1. punkta b) apakšpunkta xii) punktā “2010. gada 1. janvārim” aizstāj ar “2011. gada 1. janvārim”.
2. pants
Šis lēmums ir adresēts dalībvalstīm.
Briselē, 2010. gada 25. novembrī

Classification:
Level 1 Categories: 100147
100157
100161
100156
Level 2 Categories: 100280
100253
100283
100282
100194
100250
100245
Level 3 Categories: 2723
2442
1794
3584
8369
311
5780
c_6e703074
1658
2416
11
All Categories: 1595
1763
191
2548
2771
3579
690